# Jævla etikk faens drithelvette

Etikk – greske ethikos og betyr det som har med sedelighet, god karakter, vaner og dannelser å gjøre.

Moral – mye av det samme, men stammer fra Latin.

Moral handler om praksis, holdninger og meninger mens etikk handler om refleksjon og begrunnelser; praksis og teori.

Ansvar – stå til svars for noe, utfører du en handling så skal du kunne svare for konsekvensene av handlingen.

Ex-ante – ansvar på forhånd

Ex-post – ansvar i etterkant

Samfunnsansvar – CSR ( corporate social responsability), bedrifter har et visst ansvar for miljøet både i og rundt bedriften. Ikke et krav, men nærmere en forventning til bedrifter.

CSR pyramiden – også kalt Caroll-pyramiden handler om at CSR har fire komponenter. Bunnen er økonomisk ansvarlighet og er grunnlaget for neste nivå, lovlydighet, altså følge samfunnets lover, etterfulgt av etisk ansvar altså gjøre rett mot medmennesker og på toppen finner vi deltagelse i og bidrag til samfunnet på en god måte (veldedighet, osv).

Stakeholders – interessenter,

Shareholders – aksjonærer, de som er direkte (økonomisk og juridisk) berørt av virksomheten og som tjener penger på den

Dilemma - en situasjon der det ikke finnes noen ideell løsning

Den tredelte bunnlinje – brukes til å utvide og forbedre tenkningen om en bedrifts resultater. Består av økonomi, sosial dimensjon og miljø (person, planet, profit = de tre P’ene). Dette for å vise at de tre punktene henger sammen. Er miljøet i jobben bedre, kan det øke inntjening. Tiltak for økt inntjening kan skade miljøet eller stresse de ansatte osv.

ISO26000 – standard som definerer samfunnsansvaret for bedrifter. Bedrifter skal bidra til bærekraftig utvikling også med hensyn til helse og miljø, stemmer overens med relevante lover og i samsvar med internasjonalt aksepterte normer for god forretningsdrift, tar hensyn til forventninger til og behov hos de som berøres (interessenter), er integrert gjennom hele organisasjonen overfor den forbindelser. ISO opererer med 7 prinsipper og 7 kjerneområder. Prinsippene er ansvarlighet, åpenhet, etisk atferd, respekt for interessentenes interesser, respekt for rettssamfunnet, respekt for internasjonale atferds normer og respekt for menneskerettighetene. De syv kjerneområdene er selskapsstyring, menneskerettigheter, arbeidsforhold, miljøhensyn, rettferdighet og rimelighet i virksomheten, forbrukerhensyn og lokalsamfunnsengasjement og utvikling

Miljøfyrtårn – styringsverktøy som er koblet mot HMS-systemer

Svanemerket –

Den gylne regel – ikke gjør mot andre som du ikke vil at de skal gjøre mot deg

Navigasjonshjulet – består av 6 deler:

* Jus – er det lovlig?
* Identitet – er det i samsvar med verdiene våre?
* Moral – er det riktig?
* Omdømme – beholder vi vår troverdighet?
* Økonomi – lønner det seg?
* Etikk – lar det seg begrunne?

Groupthink – store deler av eks. organisasjon tenker helt likt. Ingen makter å korrigere feil, da de enten ikke tør å utfordre makten eller at de ikke ser hva som er galt siden alle tenker helt likt.

Kultur – vaner, atferdsmønstre og forventninger. Kan være med på å fremme sterk bevissthet om etikk. Kan samtidig gjøre det motsatte (slik gjør vi det her) og ingen nye tør å gjøre noe med denne kulturen.

Subkultur – underkultur

Kulturkonflikter – subkulturer kan krasje med kulturen. Kan også oppstå når flere etiske verdier kolliderer med hverandre.

Economic man – basert på antagelsen om at mennesker normalt opptrer fullstendig rasjonelt og nyttemaksimerende i et marked med tilbud og etterspørsel. Kritikerne av dette synet sier at dersom man på den måten snakker om mennesket som individuelt og egoistisk rasjonelt, kan det menneskesynet også bli en selvoppfyllende profeti.